CONCESIÓN DA PRESTACIÓN DO SERVIZO DE TELEASISTENCIA BÁSICA, SERVIZO DE FISIOTERAPIA, PRÉSTAMO DE AXUDAS TÉCNICAS E CRÉDITO HORARIO MENSUAL DE LIBRE DISPOSICIÓN NO SERVIZO DE AXUDA NO FOGAR
ADMINISTRACIÓN LOCAL — Municipal — Lalín (Subvencións e axudas, 05/02/2018)

O Concello de Lalín convoca a concesión da prestación do servizo de teleasistencia básica, servizo de fisioterapia, préstamo de axudas técnicas e crédito horario mensual de libre disposición no servizo de axuda no fogar en execución do contrato administrativo dos servizos de atención domiciliaria de acordo coas bases aprobadas pola Xunta de Goberno Local en sesión celebrada o día 22 de xaneiro de 2018: A Lei 7/1985, do 2 de abril, reguladora das Bases do Réxime Local (LRBRL) no seu artigo 25 establece que o Municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal. O Municipio exercerá en todo caso, como competencias propias, nos termos da lexislación do Estado e das Comunidades Autónomas, entre outras, a seguinte materia: e) Avaliación e información de situacións de necesidade social e a atención inmediata a persoas en situación ou risco de exclusión social. O artigo 80 da Lei 5/1997, do 22 de xullo, reguladora da Administración Local de Galicia, regula que o municipio, para a xestión dos seus intereses e no ámbito das súas competencias, poderá promover toda clase de actividades e prestar todos os servizos públicos que contribúan a satisfacer as necesidades e aspiracións da comunidade de veciños. O municipio exercerá, en todo caso, competencias nos termos da lexislación do Estado e da Comunidade Autónoma. O artigo 81 da Lei 5/1997, do 22 de xullo, reguladora da Administración Local de Galicia establece que os municipios, independentemente ou asociados, prestarán, como mínimo, os seguintes servizos: nos municipios de poboación superior a 20.000 habitantes, ademais do sinalado na letra a): protección civil, prestación de servizos sociais, prevención e extinción de incendios e instalacións deportivas de uso público. A Lei 13/2008, do 3 de decembro, de servizos sociais de Galicia recolle no seu artigo 3 como un dos obxectivos do Sistema galego de servizos sociais «garantir a vida independente e a autonomía persoal das persoas en situación de dependencia», e no seu artigo 20.1 establece como unha das actuacións incluídas no Catálogo de servizos sociais «a teleasistencia social e outros servizos tecnolóxicos que procuren a permanencia das persoas usuarias no seu medio habitual»; «as axudas técnicas e instrumentais, que permitan manter a autonomía da persoa para desenvolverse no seu medio» e «calquera outro servizo ou actuación non prevista nesta lei que se considere necesario para garantir unha adecuada atención social». O Decreto 99/2012, do 16 de marzo, polo que se regulan os servizos sociais comunitarios e o seu financiamento modificado polo Decreto 148/2014, do 6 de novembro, establece no artigo 14.2 que o servizo de axuda no fogar, unha vez garantido o nivel básico de atención, poderá incorporar, os seguintes tipos de actuacións de carácter complementario: b) «Servizo de préstamo de axudas técnicas ou produtos de apoio para persoas en situación de dependencia ou dependencia temporal». c) «Servizo de fisioterapia». O Concello de Lalín ten en vigor o contrato administrativo dos servizos de atención domiciliaria: prestación básica e para persoas en situación de dependencia. A empresa adxudicataria de acordo coa súa oferta segundo os pregos de cláusulas administrativas particulares e de prescricións técnicas comprométese a implantar, entre outras, servizo de teleasistencia básica, servizo de fisioterapia, préstamo de axudas técnicas e crédito horario mensual de libre disposición do servizo de axuda no fogar. Neste marco xeral incardínanse estas bases, que teñen por obxecto regular a concesión de axudas técnicas e/ou alta nos servizos de teleasistencia e fisioterapia así como no crédito horario do servizo de axuda no fogar, de conformidade co disposto na Lei 38/2003, do 17 de novembro, xeral de subvencións, na Lei 9/2007, do 13 de xuño, de subvencións de Galicia, desenvolvida a través do Decreto 11/2009, do 8 de xaneiro.1. Estas bases teñen por obxecto establecer o procedemento de concesión da prestación do servizo de teleasistencia básica, servizo de fisioterapia, préstamo de axudas técnicas e crédito horario mensual de libre disposición no servizo de axuda no fogar en execución do contrato administrativo dos servizos de atención domiciliaria: prestación básica e para persoas en situación de dependencia, para persoas empadroadas no Concello de Lalín, en réxime de concorrencia competitiva e de carácter non periódico.2. A finalidade destas axudas é: a) Favorecer a permanencia das persoas destinatarias na súa contorna familiar e o mantemento da autonomía persoal. b) Facilitar o acceso a prestacións e servizos que melloren a calidade de vida da poboación diana así como a súa integración na contorna social. c) Previr, compensar, controlar, mitigar ou neutralizar limitacións na actividade diaria e restricións na promoción da autonomía persoal e participación no eido da comunidade das persoas beneficiarias. d) Favorecer o envellecemento de calidade no propio fogar, evitando ou retardando a institucionalización mentres sexa posíbel. e) Garantir as axudas técnicas ou tecnoloxía de apoio necesarias para previr problemas xerais do/a usuario/a. f) Apoiar ás persoas coidadoras informais no coidado dos seus familiares dependentes. Os servizos regulados en estas bases serán incompatibles co desfrute do mesmo tipo de servizo/s ou de axudas de análoga natureza de forma privada ou a través do sistema galego de servizos sociais. Poderán ser beneficiarias dos servizos/préstamo de axudas técnicas as persoas que cumpran algún dos seguintes requisitos: a) Persoas que teñan en trámite ou recoñecido un grao de dependencia segundo a Lei 39/2006, de 14 de decembro, de Promoción da Autonomía Persoal e Atención a las persoas en situación de dependencia e demais normativa concordante. b) Persoas que teñan en trámite ou recoñecido un grao de discapacidade igual ou superior ao 33 por cento, segundo o establecido no Real decreto 1971/1999, do 23 de decembro, de procedemento para o recoñecemento, declaración e cualificación do grao de discapacidade, e a Orde do 25 de novembro de 2015 pola que se regula o procedemento para o recoñecemento, declaración e cualificación do grao de discapacidade en Galicia. Así mesmo, considerarase que presentan unha discapacidade en grao igual ou superior ao 33 por cento os/as pensionistas da Seguridade Social que teñan recoñecida unha pensión de incapacidade permanente no grao de total, absoluta ou grande invalidez, e os pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade. c) Persoas en situación de alta no servizo de axuda no fogar municipal nas súas dúas modalidades. d) No caso do crédito horario do servizo de axuda no fogar de libre disposición as persoas usuarias deberán de encontrarse en unha situación de emerxencia social valorado polo/a traballador/a social de acordo coa normativa vixente. e) Persoas empadroadas e con residencia efectiva no Concello de Lalín xa que o uso e desfrute das axudas técnicas e demais servizos regulados nas presentes bases circunscríbense ao termo municipal de Lalín. f) Que a necesidade do servizo/axuda técnica derive da tipoloxía de discapacidade/dependencia segundo informe médico emitido ao efecto. g) Que as consecuencias derivadas da tipoloxía de discapacidade/dependencia recoñecida, que sirvan de base para valorar a necesidade do servizo/axuda técnica concedida, manteñan a súa vixencia no período de referencia concretado no anexo de tarefas do plan individual de atención que a empresa prestadora desenvolverá a posteriori. h) Os establecidos con carácter xeral para obter a condición de persoa beneficiaria de subvencións segundo o artigo 10 da Lei 9/2007, do 13 de xuño, de Subvencións de Galicia.1)–Servizo de Fisioterapia 2)–Servizo de Teleasistencia 3)–Axudas técnicas 4)–Crédito horario mensual de servizo de axuda no fogar 1 – Limitación temporal: a prestación dos servizos e axudas técnicas regulados na base cuarta estará condicionado á duración do contrato administrativo dos servizos de atención domiciliaria: prestación básica e para persoas en situación de dependencia. De acordo coa cláusula cuarta do mesmo a duración do contrato será de dous (2) anos, rematando o día 30 de setembro de 2019, prorrogables por outros dous (2) anos máis tal e como se establece na cláusula 7 e apartado L) do Anexo I ( cadro de características do contrato). 2 – Por mor das especificidades, tanto das poboación diana como das finalidades que se presenten acadar coas presentes bases, o 75% do número de horas/unidades das axudas técnicas indicadas nas bases sexta, sétima e oitava quedará reservado para persoas en situación de alta no servizo de axuda no fogar municipal.1 – Servizo que comprende o conxunto de métodos, actuacións e técnicas que, mediante a aplicación de medios físicos, preveñen as enfermidades, promoven a saúde, recuperan e readaptan as persoas afectadas de disfuncións psicofísicas ou as que se desexa manter nun nivel adecuado de saúde, co fin de mellorar o benestar físico da persoa e facilitar a súa reinserción social plena.2 – Número de horas/mes: 40 1–O servizo de teleasistencia ten por finalidade atender ás persoas beneficiarias mediante o uso de tecnoloxías da comunicación e da información, observando as medidas de accesibilidade axeitadas para cada caso, e apoio dos medios persoais necesarios, en resposta inmediata ante situación de emerxencia, ou de inseguridade, soidade e illamento, co fin de favorecer a súa permanencia no seu medio habitual.2–Número de terminais: ata un máximo de 30 1 – Enténdese por axuda técnica ou produtos de apoio calquera dispositivo, equipamento, instrumento, tecnoloxía ou software, fabricado especialmente ou dispoñible no mercado, para previr, compensar, controlar, mitigar ou neutralizar deficiencias ou limitacións na actividade e restricións na participación social das persoas.2 – Tipoloxía e número de axudas técnicas: 2.1) Grúas de mobilización persoal: 20 2.2) Cadeiras xiratorias para bañeiras: 10 2.3) Bandexa de lavado de cabeza para persoas encamadas: 6 2.4) Cadeiras de ducha: 10 2.5) Cadeiras de rodas: 10 2.6) Bastón de 3 patas: 6 2.7) Muletas: 6 pares 2.8) Discos de transferencia para persoas con dificultade de mobilidade: 6 2.9) Caixas para comprimidos e medicación: 20 1 – Tipoloxía e número de horas: a )–Atención urxente de carácter persoal na realización das actividades básicas da vida diaria no propio domicilio: 50 horas/mes. b )–Acompañamento persoal: 12 horas/mes. c )–Atención urxente de carácter doméstico e da vivenda: 50 horas/mes. Polas propias características do programa de crédito horario do servizo de axuda no fogar así como para aquelas situacións de emerxencia social o prazo de presentación de solicitudes estará aberto permanentemente durante a vixencia das mesmas. As solicitudes e demais documentación presentaranse de xeito obrigatorio nos modelos normalizados establecidos a tal efecto. Ditos modelos facilitaranse na Concellería de Benestar Social, no Rexistro Xeral do Concello de Lalín e na páxina web www.lalin. gal. Non se admitirán aquelas solicitudes que non sexan presentadas nos modelos normalizados, sen prexuízo da correspondente notificación aos/ás solicitantes para a perceptiva subsanación de erros ou defectos. Xunto coa solicitude achegarase a seguinte documentación: ( só en caso de que non obre en poder do Concello de Lalín ou a mesma non estea actualizada) 1.—Documentación relativa á persoa solicitante: a) Fotocopia do DNI, NIE ou pasaporte. b) Fotocopia de resolución do grao de dependencia. c) Fotocopia de certificado do grao de discapacidade ou da resolución de pensión da Seguridade Social ou das clases pasivas. d) Informe médico (anexo III) 2.—Documentación da situación económica (relativa ao cónxuxe, parella de feito ou persoa unidade por análoga relación de afectividade de ser o caso): a) Declaración do IRPF, no suposto de facela, correspondentes a cada un dos membros computables segundo a base décima segunda. (poderá ser solicitada polo Concello de Lalín, previa autorización da/s persoa/s interesada/s) b) No caso de non estar obrigado/a a presentar declaración de IRPF certificación negativa expedido pola Administración Tributaria. En esta circunstancia será preciso achegar xustificación da situación económica mediante a presentación de algún dos seguintes documentos: b.1) Certificado de pensións e prestacións. b.2) Certificado de retencións e ingresos a conta do Imposto da Renda de Persoas Físicas. b.3) Copia de nóminas. b.4) Calquera outro documento xustificativo de ingresos. Así mesmo, poderase solicitar calquera outra documentación requirida por técnicos/as municipais para poder tramitar e valorar as solicitudes de axudas. A documentación que se entregue para participar no procedemento deberá ser orixinal ou copia cotexada. De acordo co artigo 66 da Lei 39/2015, do 1 de outubro, do procedemento administrativo común das administracións públicas no caso de que se produza calquera defecto, erro ou ausencia da documentación que debe acompañar á solicitude notificaráselle á persoa solicitante para que no prazo máximo e improrrogable de dez (10) días contados dende o seguinte á notificación do requirimento proceda á súa subsanación.1) Situación económica. – Capacidades económicas per cápita que non superen o 50 % do IPREM: 50 puntos. – Capacidades económicas per cápita que non superen o 60 % do IPREM: 45 puntos. – Capacidades económicas per cápita que non superen o 70 % do IPREM: 40 puntos. – Capacidades económicas per cápita que non superen o 80 % do IPREM: 35 puntos. – Capacidades económicas per cápita que non superen o 90 % do IPREM: 30 puntos. – Capacidades económicas per cápita que non superen o 100 % do IPREM: 25 puntos. – Capacidades económicas per cápita que non superen o 150 % do IPREM: 20 puntos. – Capacidades económicas per cápita que non superen o 200 % do IPREM: 15 puntos. Para a determinación da capacidade económica, a efectos do disposto en esta base, computarase a renda da persoa solicitante e do/a cónxuxe, parella de feito legalmente constituída ou de persoa unida por análoga relación de afectividade. Sumaranse os ingresos líquidos anuais tendo en conta as declaracións do IRPF correspondentes ao último exercicio do que a Administración tributaria dispoña de datos no momento de publicarse as bases. No caso de que non exista a obrigación de presentar declaración do IRPF, ou no suposto das pensións ou prestacións que estivesen exentas de tributación polo IRPF, tomarase o dato que conste en poder do Instituto Nacional da Seguridade Social, así como en calquera outra Administración, en canto ao importe das pensións ou prestacións recibidas no exercicio 2017. Para obter a renda per capita dividarase o importe total das rendas entre o número total de persoas.2) Recoñecemento do grao de discapacidade: – 100 %/75 %: 35 puntos. – 74 %/66 %: 25 puntos. – 65 %/33 %: 15 puntos.3) Recoñecemento do grao de dependencia: – Grao III: 15 puntos. – Grao II: 10 puntos. – Grao I: 5 puntos.4) No caso de igualdade de puntuación prevalecerá o/a solicitante que teña maior grao de dependencia; de manterse a igualdade de puntuación, o/a solicitante que teña maior grao de discapacidade e en caso de seguir manténdose a igualdade de puntuación a persoa solicitante con menor capacidade económica. Se segue concorrendo a igualdade de puntuación prevalecerá a persoa de maior idade. Encontrarse en unha situación de emerxencia social que, de acordo co artigo 16 do Decreto 15/2010, do 4 de febreiro polo que se regula o procedemento para o recoñecemento da situación de dependencia e do dereito ás prestación do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes modificado polo Decreto 148/2011, do 7 de xullo en consonancia co artigo 12 da Ordenanza Municipal Reguladora do Servizo de Axuda no Fogar, son as seguintes: As solicitudes presentadas serán recepcionadas pola concellería con competencias en servizos sociais e valoradas conforme aos criterios das bases décimo segunda e décimo terceira segundo corresponda. Unha vez avaliadas as solicitudes, á vista das horas e unidades dispoñibles segundo o establecido nas bases sexta, sétima, oitava e novena de acordo cos criterios de valoración previstos na convocatoria, realizarase informe/s xurídico social que deberá expresar: Relación de persoas solicitantes ás que se propón conceder o servizo ou a axuda técnica. Especificación dos criterios seguidos, xunto coa súa valoración. No seu caso, causas da desestimación de solicitudes presentadas ou da denegación de axudas solicitadas. Dito/s informe/s será/n elevado/s ao/á Concelleiro/a Delegado/a para a súa presentación perante a Xunta de Goberno Local. A Xunta de Goberno Local resolverá o expediente concedendo o denegando o acceso ao/s servizo/s e á concesión do préstamo. A notificación levarase a cabo de acordo ao establecido no artigo 40 e seguintes da Lei 39/2015, de 1 de outubro, do procedemento administrativo común das administracións públicas. Sen prexuízo da obriga de resolver, de acordo co disposto nos artigos 21 e 22 da Lei 39/2015, transcorrido o prazo máximo sen terse notificado a resolución lexitima aos interesados para entender desestimada por silencio administrativo a solicitude de concesión da subvención. As resolucións recaídas en este procedemento esgotan a vía administrativa, polo que de conformidade co previsto no artigo 46 da Lei 29/1998, do 13 de xullo, reguladora da xurisdición contencioso – administrativa, contra elas poderase interpoñer un recurso contencioso–administrativo ante a Sala do Contencioso – Administrativo de Pontevedra no prazo de dous meses, que comezará a contar desde o día seguinte ao da notificación, se for expresa; se non o for, o prazo será de seis meses e, para a entidade solicitante, contarase a partir do día seguinte a aquel en que se produza o acto presunto. Malia o anterior, poderá interpoñerse potestativamente un recurso de reposición ante o mesmo órgano que a ditou, no prazo de un mes, que comezará a contar a partir do día seguinte ao da súa notificación, se for expresa; se non o for, o prazo será de tres meses, que comezará a contar a partir do día seguinte a aquel en que se produza o acto presunto.1. As persoas beneficiarias dos servizos e axudas técnicas reguladas en estas bases están obrigadas a cumprir co obxectivo, realizar a actividade e a empregalas conforme á finalidade para a que foron concedidas.2. Ademais, as persoas beneficiarias das axudas están obrigadas a: a) Facilitar toda a información requirida pola concellería competente en materia de servizos sociais. b) Someterse ás actuacións de comprobación que efectuará, de ser o caso, a concellería con competencias en materia de servizos sociais a través do seu persoal. c) Comunicar calquera variación que se produza na situación social e familiar da unidade de convivencia. d) Proceder á devolución das axudas técnicas prestadas na data que se fixe.1–Presentación da solicitude, de ser o caso, fóra de prazo.2–Presentación da documentación requirida fóra do prazo establecido pola lei de procedemento.3–Non cumprir algún dos requisitos da base terceira (a) Por renuncia das persoas usuarias ou dos/as seus/súas representantes legais (b) Por incumprimento das obrigas estipuladas na base décimo sexta (c) Por modificación da situación da persoa beneficiaria que deu lugar a prestación do servizo ou á concesión da axuda técnica (d) Pasamento da persoa beneficiaria (e) Por traslado da súa residencia a outro Concello (f) Por cumprimento da limitación temporal establecida na base quinta As persoas beneficiarias das bolsas quedarán sometidas ás responsabilidades e réxime sancionador establecidas na Lei 38/2003, do 17 de novembro, Xeral de Subvencións e na Lei 9/2007, do 13 de xuño, de subvencións de Galicia. De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Lalín, con domicilio en Praza de Galicia, s/n -Lalín– Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento.